ઉલ્લેખનિય છે કે હત્યાના પગલે હિન્દુ સંગઠનો દ્વારા બંધનું એલાન આપતા કલોલ શહેરના બજારો સતત બે દિવસ બજાર બંધ રહ્યાં હતાં. બનાવની ગંભીરતા જોઇ જિલ્લાની પોલીસ ખડકી દેતા સમગ્ર વિસ્તાર પોલીસ છાવણીમાં બદલાયો હતો. દરમિયાન ઝડપાયેલા ૬ આરોપીઓને કોર્ટમાં રજૂ કરી પોલીસે રિમાન્ડ પર મેળવ્યા હતાં. તે દરમિયાન કડક પૂછપરછ શરૂ કરવામાં આવી હતી. ત્યારે સમગ્ર પંથકમાં અજંપાભર્યો માહોલ ફેલાવનારી આ હત્યામાં પોલીસને કાર અને હથિયારો કબજે કરવામાં સફળતા મળી છે.